Peenemünde

Peenemünde je obec na nemeckej časti ostrova Usedom. Leží v ústí rieky Peene na najvýchodnejšom nemeckom pobreží Baltského mora. 

Obec je známa tým, že tu počas druhej svetovej vojny stál Armádny výskumný ústav Peenemünde (Heeresversuchsanstalt Peenemünde; Peenemünde-Ost) a testovacia základňa Luftwaffe Peenemünde-West, ktorých areál sa potom do roku 1952 používal ako sovietska námorná a letecká základňa. Od roku 1952 ho používala armáda NDR, v roku 1993 bol areál zrušený.

2. apríla 1936 zaplatilo Ríšske ministerstvo vzdušnej obrany (Reichsluftfahrtministerium) 750 000 ríšskych mariek mestu Wolgast za celý severný polostrov Usedom. V roku 1938 už bol závod v Peenemünde takmer hotový. Armádny výskumný ústav (Peenemünde Ost) pozostával z Werk Ost a Werk Süd, kým Werk West (Peenemünde West) slúžilo ako testovacia základňa Luftwaffe (Erprobungsstelle der Luftwaffe). Táto strategická poloha umožňovala testovať lety rakiet ponad vodou a monitorovanie vyše 300 km pozdĺž Pomoranského pobrežia. 

V tomto stredisku prebiehal pod vedením Waltera Dornbergera a Wernhera von Brauna vývoj balistickej rakety V2. V Peenemünde vyvíjal aj Johannes Plendl systémy pre nočnú navigáciu a radary.

 Galéria 

 Iné projekty 

 Externé odkazy 

 Moře Klidu (III. díl) – Z Peenemünde do vesmíru – čánok na Aeroweb.cz (2009)
 Peenemünde: Líheň zázračných zbran – čánok na webe Neviditelny pes (2018)
 Nacistická základna Peenemünde – Kolébka raketové techniky, kde se vyvíjely rakety V-2 – čánok na Armyweb.cz (2019)

Kategória:Obce v Meklenbursku-Predpomoransku
Kategória:Luftwaffe
Kategória:Raketové základne